ΗΜΜΥ - 11.Βιομηχανικό Συμβουλευτικό Συμβούλιο

Page / - last modified by admin on 2022/01/28 16:53

11.Βιομηχανικό Συμβουλευτικό Συμβούλιο

last modified by admin

on 2022/01/28 16:53

Table of Contents

Το Τμήμα ΗΜΜΥ, ακολουθώντας τις διεθνείς τάσεις έχει συστήσει, με την υπ. αριθ. 65/31-01-2022 απόφαση της Γενικής Συνέλευσης του Τμήματος, το Βιομηχανικό Συμβουλευτικό Συμβούλιο (Industrial Advisory Board) με σκοπό:

την καλύτερη σύνδεση και συνεργασία του Τμήματος με τη βιομηχανία στην Ελλάδα και το εξωτερικό και

την επίτευξη του στόχου της ανάπτυξης διπλωματούχων μηχανικών υψηλού επιπέδου που απαιτεί η αγορά εργασίας.

Το Βιομηχανικό Συμβουλευτικό Συμβούλιο θα παρέχει στο Τμήμα ΗΜΜΥ πληροφορίες, συμβουλές και καθοδήγηση για εκπαιδευτικά, επαγγελματικά και ερευνητικά θέματα, συμπληρώνοντας τις πληροφορίες που λαμβάνει το Τμήμα από άλλους ακαδημαϊκούς θεσμούς και πηγές. Το Συμβούλιο εξετάζει και αξιολογεί τις μεταβαλλόμενες ανάγκες της αγοράς εργασίας στον τομέα του Ηλεκτρολόγου Μηχανικού και Μηχανικού Υπολογιστών, προτείνει σχέδια δράσης στο Τμήμα ώστε αυτό να αντιμετωπίσει νέες τεχνολογικές και οικονομικές προκλήσεις και γενικότερα υποστηρίζει την επίτευξη των ακαδημαϊκών στόχων του Τμήματος.

Οι ενδεικτικές αρμοδιότητες του Βιομηχανικού Συμβουλευτικού Συμβουλίου του Τμήματος ΗΜΜΥ περιγράφονται στη συνέχεια:

Παροχή συμβουλών από την οπτική γωνία της βιομηχανίας και των κυβερνητικών φορέων, για όλες τις πτυχές λειτουργίας του Τμήματος, συμπεριλαμβανομένης της πολιτικής και της στρατηγικής που ακολουθεί το Τμήμα για την επίτευξη της αποστολής του.

Προσδιορισμός των μεταβαλλόμενων αναγκών της αγοράς εργασίας του Ηλεκτρολόγου Μηχανικού και Μηχανικού Υπολογιστών και προσδιορισμός του τρόπου με τον οποίο μπορεί το Τμήμα να καλύψει τις νέες αυτές ανάγκες.

Παροχή συστάσεων για τις γνώσεις και τις δεξιότητες που πρέπει να παρέχει το Τμήμα στα προπτυχιακά και μεταπτυχιακά του προγράμματα σπουδών και στην επίτευξη αριστείας.

Παροχή τεκμηρίωσης για τις νέες τάσεις της έρευνας και της αγοράς εργασίας και βοήθεια στον ακαδημαϊκό προγραμματισμό του Τμήματος παρέχοντας στοιχεία και συμβουλές.

Παροχή συμβουλών και συστάσεων για τη εμβάθυνση της σύνδεσης του Τμήματος με τη βιομηχανία και την προώθηση των αποφοίτων του στην αγορά εργασίας.

Βελτίωση της φήμης του Τμήματος στο ελληνικό και διεθνές ακαδημαϊκό και επαγγελματικό περιβάλλον.

Προώθηση ευκαιριών συνεργασίας του Τμήματος με τη βιομηχανία σε επίπεδο έρευνας και μεταφοράς τεχνογνωσίας.

Σύνδεση του Τμήματος με εξωτερικά δίκτυα στη βιομηχανία και τους δημόσιους φορείς, με σκοπό την προσέλκυση υποτροφιών, θέσεων πρακτικής άσκησης, ευκαιρίες μεταπτυχιακών σπουδών και επιχειρηματικών συνεργασιών.

Συμμετοχή στην αναζήτηση χρηματοδότησης και υποτροφιών για το Τμήμα και τις δράσεις του.

Παροχή βοήθειας στην τοποθέτηση φοιτητών σε θέσεις πρακτικής άσκησης.